Тихуана

Тихуана – Мексиканын түндүк-батышындагы шаар. Төмөнкү Калифорния штатында. Калкы 1,7млн (2010). Жолдор тоому. Эл аралык аэропорту бар. Электр-техникалык, электроника өнөр-жайынын жана телевизор чыгаруу өндүрүшүнүн ири борбору. Тамак-аш, текстиль, целлюлоза-кагаз, пахта тазалоо өнөр-жай ишканалары иштейт. Шарап кайнатылат. АКШга бараткан туристтер Тихуана аркылуу өтөт. Өлкөнүн соода борбору. Шаар 1889-ж. негизделген.

Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117-9

Категория:Мексика
Категория:Шаарлар‎